“Туох барыта икки өрүттээх” диэн айылҕа төрүт тутаах тутулуга үчүгэй уонна куһаҕан быһыылар икки ардыларыгар тутулугу үөскэтэр. Бу икки өрүт кэмэ кэллэҕинэ эргийэн биэрэрин таба өйдөөн олоххо туһаныа, аҥардастыы биир өрүтү эрэ өрө туппаппыт. Сэбиэскэй былаас кэмигэр дьадаҥы буолуу үчүгэйинэн ааҕыллар, хайҕаныллар эбит буоллаҕына, билигин ырыынак үйэтигэр баай буолуу үчүгэй аатыран сылдьар. Биһиги көлүөнэлэр үчүгэй уонна куһаҕан эргийэн биэрэр кэмнэрин билбит буоламмыт олоххо уопуппут ордук улаатта.